b'\n_START_ARTICLE_\nMihail Ivanovi\xc4\x8d Poncet\n_START_SECTION_\n\xc5\xbdivljenje\n_START_PARAGRAPH_\nRodil se je v emigrantski dru\xc5\xbeini. Prvotno burgundijskega porekla se je dru\xc5\xbeina v za\xc4\x8detku 18. stoletja zaradi verskega preganjanja (bili so protestanti) preselila v \xc5\xa0vico, od tam v severno Nem\xc4\x8dijo in nazadnje na Poljsko._NEWLINE_Poncet se je \xc5\xa1olal na Univerzi v Dresdnu in v Freiburgu; sprva je \xc5\xbeelel nadaljevati akademsko kariero, a je pozneje vstopil v sa\xc5\xa1ko konjenico, kjer je ostal ve\xc4\x8d let. Ko je zapustil voja\xc5\xa1ko slu\xc5\xbebo, je za dve leti od\xc5\xa1el v ZDA, kjer se je ukvarjal s fotografijo in geodezijo._NEWLINE_18. oktobra 1806 je vstopil kot podporo\xc4\x8dnik v ruski 3. lovski polk, s katerim se je udele\xc5\xbeil kampanje 1806-07. 26. decembra 1808 je bil povi\xc5\xa1an v \xc5\xa1tabnega stotnika in marca 1810 je postal adjutant generala Uvarova, poveljnika moldavske vojske. Odlikoval se je v bojih proti Turkom, za kar je prejel ve\xc4\x8d odlikovanj in bil 18. decembra 1811 povi\xc5\xa1an v polkovnika._NEWLINE_V za\xc4\x8detku patriotske vojne leta 1812 je bil dodeljen oskrbovalni slu\xc5\xbebi; za zasluge je bil 15. septembra 1813 povi\xc5\xa1an v generalmajorja. Marca 1815 je postal na\xc4\x8delnik \xc5\xa1taba 2. pehotnega korpusa in 18. maja istega leta je postal na\xc4\x8delnik \xc5\xa1taba 3. pehotnega korpusa._NEWLINE_Do leta 1818 je ostal v Franciji; za zasluge ga je Ludvik XVIII. Francoski odlikoval z legijo \xc4\x8dasti. Po vrnitvi v Rusiji se je zaradi slabega zdravja odpravil na neomejeni dopust. Avgusta 1828 se je vrnil v aktivno voja\xc5\xa1ko slu\xc5\xbebo, se udele\xc5\xbeil vojne proti Turkom in bil povi\xc5\xa1an v generalporo\xc4\x8dnika._NEWLINE_Velja za enega najbolj izobra\xc5\xbeenih generalov svojega \xc4\x8dasa. Posedoval je mnogo matemati\xc4\x8dnega znanja, govoril pa je francosko, nem\xc5\xa1ko, rusko in angle\xc5\xa1ko.'